[{"text_idx": "#000000", "text": "Cleaning up our nuclear past: faster, safer and sooner"}, {"text_idx": "#000003", "text": "Wrth i mi siarad gyda phobl yngly\u0302n a\u0302\u2019n cynlluniau ar gyfer gwastraff ymbelydrol actifedd uwch y DU, un cwestiwn yr ydw i\u2019n ei glywed yn aml yw: beth sydd o\u2019i le ar y ffordd yr ydym yn ymdrin a\u0302\u2019r gwastraff yn awr?"}, {"text_idx": "#000004", "text": "Mae\u2019n gwestiwn teg. Ceir storfeydd o wastraff ymbelydrol mewn amrywiol safleoedd diogel o gwmpas Lloegr, Yr Alban a Chymru. Diolch i gyfleusterau storio arbenigol, mae\u2019r gwastraff yn ddiogel lle mae ar hyn o bryd, ac mae\u2019r cymunedau gerllaw yn ddiogel oddi wrtho hefyd. Os nad yw\u2019r system bresennol yn ddiffygiol, pan ddylid ei newid?"}, {"text_idx": "#000005", "text": "Yr ateb byr yw bod y trefniadau presennol yn ateb da ar hyn o bryd, ond rydym ni angen ateb ar gyfer yr hirdymor. Bydd rhai mathau o wastraff ymbelydrol yn parhau yn beryglus am gannoedd o filoedd o flynyddoedd ac ni fydd y cyfleusterau storio presennol yn para mor hir a\u0302 hynny."}, {"text_idx": "#000006", "text": "Mae gwastraff ymbelydrol yn cael ei becynnu i ddal ei ymbelydredd a\u2019i wneud yn fwy diogel i\u2019w storio, ond nid yw\u2019r pecynnu yn annistryw. Os byddwn yn parhau i drin y gwastraff yn yr un union ffordd ag yr ydym yn ei wneud yn awr, mewn oddeutu 100 mlynedd neu fwy, byddwn yn dechrau gweld rhwd ar wyneb rhai o\u2019r pecynnau."}, {"text_idx": "#000007", "text": "Byddai angen i\u2019r pecynnau gael eu disodli, ac mewn amser, byddai angen i\u2019r cyfleusterau storio eu hunain yn y pen draw gael eu disodli hefyd. Mae\u2019r dull hwn a\u2019r gwaith sydd ynghlwm a\u0302 hyn yn creu costau a risg i bobl a\u2019r amgylchedd."}, {"text_idx": "#000008", "text": "Yn y bo\u0302n, mae bwrw ymlaen fel yr ydym yn ei wneud yn golygu gorfodi cenedlaethau\u2019r dyfodol i ysgwyddo\u2019r costau a\u2019r peryglon o ofalu am ein gwastraff. Mae\u2019r DU wedi bod yn creu gwastraff ymbelydrol ers cyn i mi gael fy ngeni, ac felly mae eisoes wedi cael ei drosglwyddo o un genhedlaeth i\u2019r nesaf. Mae dyletswydd a chyfrifoldeb arnom i dorri\u2019r gadwyn honno er mwyn cenedlaethau\u2019r dyfodol."}, {"text_idx": "#000012", "text": "Ni fydd unrhyw angen ailbacedu\u2019r gwastraff nac ailadeiladu\u2019r cyfleusterau, gan ysgafnhau\u2019r gwaith ar gyfer cenedlaethau\u2019r dyfodol. Bydd symud y gwastraff i GDF hefyd yn ysgafnhau\u2019r baich o gynnal y cyfleusterau storio presennol, gan ryddhau pobl ac adnoddau yn y safleoedd hynny ar gyfer gwaith pwysig arall."}, {"text_idx": "#000014", "text": "A fydd ein cymdeithas yn parhau yn sefydlog am gannoedd o filoedd o flynyddoedd? A fydd hi hyd yn oed yn parhau i fodoli mewn ffurf y byddem ni\u2019n ei hadnabod?"}, {"text_idx": "#000016", "text": "Bu gwyddonwyr yn ymchwilio i mewn i\u2019r her hon ers degawdau bellach, ac o\u2019r holl atebion y mae\u2019r gymuned wyddonol wedi\u2019u dyfeisio, mae cytundeb rhyngwladol mai gwaredu daearegol yw\u2019r dewis gorau sydd ar gael."}, {"text_idx": "#000019", "text": "A place for anyone with an interest in the management of radioactive waste and nuclear materials, and the progress of cleaning up nuclear sites in the UK."}]